SL
C 207/40
Uradni list Evropske unije
23.5.2022
Sodba Splošnega sodišča z dne 30. marca 2022 – Établissement Amra/EUIPO – eXpresio (Oblika škornja, ki se odbija) (Zadeva T-264/21) (1) (Znamka Evropske unije – Postopek za ugotovitev ničnosti – Tridimenzionalna znamka Evropske unije – Oblika škornja, ki se odbija – Absolutni razlog za zavrnitev – Znak, ki je sestavljen izključno iz oblike proizvoda, ki je nujna za dosego tehničnega učinka – Člen 7(1)(e)(ii) Uredbe (EU) 2017/1001 – Prisotnost besednih elementov – Neobstoj ključnih nefunkcionalnih značilnosti) (2022/C 207/52) Jezik postopka: španščina Stranke Tožeča stranka: Établissement Amra (Vaduz, Lihtenštajn) (zastopnik: M. Gómez Calvo, odvetnik) Tožena stranka: Urad Evropske unije za intelektualno lastnino (zastopnik: J. Crespo Carrillo, agent) Druga stranka v postopku pred odborom za pritožbe pri EUIPO: eXpresio, estudio creativo, SL (La Nucia, Španija)
Predmet Tožba zoper odločbo prvega odbora za pritožbe pri EUIPO z dne 15. marca 2021 (zadeva R 1083/2020-1) v zvezi s postopkom za ugotovitev ničnosti med družbama Établissement Amra in eXpresio, estudio creativo.
Izrek 1.
Odločba prvega odbora za pritožbe pri Uradu Evropske unije za intelektualno lastnino (EUIPO) z dne 15. marca 2021 (zadeva R 1083/2020-1) se razveljavi. 2.
EUIPO se naloži plačilo stroškov.
(1)
UL C 263, 5.7.2021.
Sodba Splošnega sodišča z dne 30. marca 2022 – Hesse/EUIPO – Wedl & Hofmann (Testa Rossa) (Zadeva T-451/21) (1) (Znamka Evropske unije – Postopek z ugovorom – Prijava besedne znamke Evropske unije Testa Rossa – Prejšnja figurativna znamke Evropske unije TESTA ROSSA – Relativni razlog za zavrnitev – Člen 8(1) (b) Uredbe (ES) št.
207/2009 [postal člen 8(1)(b) Uredbe (EU) 2017/1001]) (2022/C 207/53) Jezik postopka: nemščina Stranke Tožeča stranka: Kurt Hesse (Nürnberg, Nemčija) (zastopnik: M. Krogmann, odvetnik) Tožena stranka: Urad Evropske unije za intelektualno lastnino (zastopnika: M. Eberl in E. Markakis, agenta) Druga stranka v postopku pred odborom za pritožbe pri EUIPO, intervenientka pred Splošnim sodiščem: Wedl & Hofmann GmbH (Mils/Hall na Tirolskem, Avstrija) (zastopnik: T. Raubal, odvetnik)
Predmet Tožba zoper odločbo prvega odbora za pritožbe pri EUIPO z dne 20. maja 2021 (zadeva R 878/2020-1) v zvezi s postopkom z ugovorom med družbo Wedl & Hofmann in Kurtom Hessem.